Kom igjen!
- Det er en enkel spaning. - Den har jeg hørt før.
Jeg betaler fortsatt for skadene du påførte båten.
- Trodde du sa den var forsikret. - Ikke mot kulehull, tydeligvis.
- Har ikke Robin en yacht? - Jeg kjører Ferrari-en hans.
- Kan ikke be om flere tjenester. - Ikke spør ham.
Du snylter jo på alt annet. Hvorfor stanse der?
Kom igjen!
Sånn skal det gjøres!
- Han blir bedre for hver kamp. - Og det skyldes ikke treneren!
Fortsetter du sånn, -
- ligger du godt an til å få det stipendet.
- Jeg er stolt av deg. - Makoa!
Jeg må stikke.
Bra spilt.
Hva er det med ham? Ser aldri på en kamp. Henter bare guttungen.
Hani har slitt litt etter at kona hans døde i fjor.
Han har to jobber for å forsørge dem. Vis litt forståelse, Orville.
Alenefar, to jobber...
Jeg synes det høres ut som faren din.
Den tanken hadde ikke slått meg.
- Hva er det der? - Ingenting. Sett deg inn.
Higgins, det er meg igjen. Kan du komme ut hit?
Kan du gjøre noe med dem?
Rolig, gutter!
Skal si du tok deg god tid.
Det gjorde du også, med å rydde opp i Masters' yacht.
Jeg satt fanget i bilen i ti minutter!
Det er ille nok at du rapper båten uten lov.
Det var et nødstilfelle! Jeg jobbet på en sak.
Tomme ølbokser, pizzaesker... En bikinitopp i masta...
En europeisk venninne ble med. Liker ikke overdeler.
Spar meg. Dette rotet er ditt ansvar.
Du, og bare du, må... sterilisere hele båten.
Eller skal jeg si til mr Masters -
- at "sikkerhetssjefen" hans kapret båten hans?
Slett ikke. Jeg skal rydde opp i båten.
Flott. Kom her, gutter.
- Hva er det, TC? - Jeg trenger din hjelp med Makoa.
Nå har guttungen hans uteblitt fra to treninger.
- Skolen sa at han har vært borte. - Har du ringt faren hans?
Ja. Han ringer ikke tilbake.
Jeg kjørte forbi huset. Det ser tomt ut.
Stengt. Jeg er bekymret, Thomas.
Jeg skjønner hva du mener, men vent litt og se.
Jeg vet at du synes at Hani er litt suspekt.
Han er ikke særlig sosial, men er en fin fyr. Han er glad i sønnen sin.
Du trenger ikke å selge inn saken. Det er klart jeg skal hjelpe deg.
TC var svært engasjert i alle på fotball-laget.
Makoa var som en åndsfrende. Da TCs mor forlot familien, -
- trådte faren til og ga TC en god oppvekst. Han ble helten hans.
Derfor liker TC å være surrogatfar for ungene.
Enda en grunn til at jeg gjør alt for ham.
Aloha!
Er det noen hjemme?
- Dette stemmer ikke. - Hva da?
Frokostblandingen. Fruity Nut Puffs.
Imponerende detektivarbeid.
De sveller etter ti minutter i melk. Men disse...
- Hva gjør du? - Den er varm.
Makoa? Du kan komme frem nå.
Mak!
Du vet hvem dette er. Kom frem!
Kom her. Hvorfor gjemmer du deg?
- Trodde dere var fra barnevernet. - Og hvorfor skulle de komme?
Hvor er faren din?
Han er arrestert.
For hva da?
For et år siden ble Hani innbrakt for offentlig fyll.
Satt en natt i fyllearresten. Jeg betalte kausjonen.
Han sørget over konas død. Jeg trodde han hadde sluttet å drikke.
Kanskje politiet lar ham gå hvis jeg lover å få ham inn på AA.
Skal dere til pappa? Jeg vil være med.
Greit. Da drar vi dit sammen.
Beklager. Jeg har ingen opplysninger.
- Snakk med den ansvarlige. - Og hvem er det?
Han er rett bak deg. Hvorfor er du opptatt av dette?
- Hani er en god venn. - Du jobber med grove forbrytelser.
- Når begynte du med fyllesaker? - Dette er en drapssak.
Kompisen deres er vår hovedmistenkte.
Doktor Ellis Mason. Bodde på Kauai, jobbet i Honolulu.
To turister fant liket i et P-hus. De så en Saturn kjøre fra åstedet.
Da betjenter stanset deres kompis, virket han svært nervøs.
- Høres bare ut som indisier. - Jepp.
- Er han testet for kruttslam? - Prøvene var usikre.
Men vi fant blod på skoene hans.
Sa Hani hva han gjorde i P-huset?
Han sa at Mason ba ham møte ham der.
Men han står ikke på pasientlista.
I Masons bagasjerom fant vi en del ytelsesfremmende stoffer.
Steroider? Så Mason solgte litt på si?
Aner ikke. Kan kompisen deres være interessert i slike midler?
Jeg nekter å tro at Hani doper guttungen sin.
- Jeg sa ikke det. - Du tenkte det.
- Kan Hani ha drept fyren? - Nei. Han er ikke sånn.
Husker du at du fortalte at faren din ble anholdt, mistenkt for bankran?
- Siktelsen ble frafalt. - Nettopp.
Du kjenner kanskje ikke Hani så godt som du tror.
Ikke overanstreng deg. Disse sakene henger ikke sammen.
Hani ville aldri risikert å miste sønnen.
Det får han fortelle meg. Og han får kun snakke med advokaten.
Greit. Da får en advokat snike deg inn.
Hvor skal vi liksom finne en advokat med en så frynset moral?
Thomas...
Er ikke hun en venn av Rick?
Aloha, vennen. Vanessa Nero. Advokat.
Jeg skal snakke med min klient Hani...
Hani Iona.
Bare adgang for advokater.
Mr Magnuson har vært etterforsker for byrået mitt i årevis.
- Magnum. - Samma det.
Kanskje det ville passet bra å gjøre opp nå, vennen min.
Du får pengene når jobben er gjort.
Jeg fikk deg jo inn hit. Jobben er gjort.
Kan jeg få en kvittering, kanskje?
Kontoret mitt sender deg en på e-post.
Ikke bry deg om meg. Jeg er ikke her.
Jeg kjenner deg. Du er trenerens kompis.
Det stemmer. Thomas Magnum. Privatetterforsker.
- Hvor er Makoa? - I trygghet, sammen med TC.
Skal jeg hjelpe deg, må du fortelle hva som skjedde.
Jeg hadde ingenting med det å gjøre.
Dr. Mason var død da jeg kom dit.
Hvorfor ringte du ikke politiet?
Vet ikke helt. Jeg fikk panikk. Jeg tenkte ikke klart.
Jøsses...
Hvorfor skulle du treffe Mason i P-huset?
Det var hans forslag. Han behandlet meg på si.
Jeg kunne ikke betale ham vanlig honorar.
- Behandle deg for hva? - Generelle ting.
Så det handlet ikke om dopen i bagasjerommet?
- Prestasjonsfremmende stoffer. - Det vet jeg ingenting om.
- Fortalte han deg om truslene? - Trusler?
Dr. Mason var blitt truet av noen. En annen pasient, tror jeg.
- Og hvordan vet du det? - Han betrodde seg til meg.
Jeg sa det til politiet, men de ga bare blaffen.
Eller så trodde de deg ikke.
Var det bare i P-huset at du og Mason møttes?
Vi møttes på bokseklubben et par ganger.
Hvilken bokseklubb da?
Jeg vet ikke om du la merke til det, men han var ikke ærlig.
- Trodde ikke du hørte etter. - Jeg er god på kroppsspråk.
Han vil trenge en god advokat. Sørg for å gi ham kortet mitt.
Hun hadde rett. Hani skjulte noe.
Men hvis noen hadde truet Mason, var det lurt å dra på boksestudioet.
Men først måtte jeg finne noen til å passe på Mak.
- Helt utelukket. - Bare til vi har fått ut faren hans.
Jeg skjønner situasjonens alvor, og jeg føler med barnet.
Han heter Mak.
Men jeg har mye jobb å gjøre her. Hva skulle jeg gjort med ham?
Du kunne gitt ham mat.
Nevøen min var alltid skrubbsulten da han var på Makoas alder.
Riktig. Og...
Kom her, Mak. La oss få i deg noe mat.
Liker du and? Tror vi har noe igjen i kjøleskapet.
Slapp av. Jeg skal lage et ostesmørbrød til ham.
Han sa at Mason kom hit fra tid til annen.
Han fortalte at han havnet i klammeri i forrige uke med det... beistet der.
Wade Steuben. En MMA-utøver.
- Vi får snakke med ham. - Vent!
For å få opplysninger ut av ham, -
- måtte jeg tilby gutten hans en sparringpartner.
Meg? Tilbød du ham meg?
- Og hvem er denne gutten? - Han der.
Han typen der? Han ser mannevond ut.
Slapp av. Du veier 15 kg mer og har 10 cm lengre rekkevidde enn ham.
Hold deg unna hans venstre.
Og hans høyre. Bare dukk og beveg deg.
Du er der oppe i et par minutter, så snakker jeg med Steuben.
Kos deg.
Jeg skal kverke deg for dette.
Wade Steuben. Stor fan.
- Bra kamp forrige uke. - Har ikke gått kamp på lenge.
Jeg snakker om sammenstøtet med steroidselgeren din.
Jeg prøver å skaffe utøveren min noe. Hva synes du?
- Ikke kast bort tida di. - Hva mener du?
Den dusten solgte meg et middel for å bestå dopprøver. Jeg strøk.
Det kostet meg to års utvisning pluss en tittelkamp.
Straks tilbake!
To års utvisning. Høres ut som en god grunn til å drepe en fyr.
Har du ikke hørt det? Mason ble skutt for to dager siden.
- Er du purk? - Privatdetektiv.
- Da klager ingen om jeg banker deg. - Jeg, så.
Vi må dra, TC!
Bra kamp.
- Katsumoto. - Magnum her.
Du må granske Wade Steuben. MMA-utøver.
Jeg tror det var han som truet Ellis Mason.
Han har både motiv og er hissig.
Vi har funnet drapsvåpenet. Heckler & Koch, 9-mm.
Hvor da?
Et kamera filmet da den ble kastet i en container.
Og gjett hvem som kastet den.
Han blir overført til Oahu- fengselet, siktet for overlagt drap.
Tenker du på faren din?
- Er redd jeg aldri får se ham igjen. - Klart du får det.
Mr Magnum pleier som regel å lykkes med det han setter seg fore.
Hvorfor det?
- Husker du hva denne kalles? - Hesten?
Og denne er den hvite hesten som ridderen kommer ridende på.
Den blir ofte undervurdert, fordi den er så lite prangende.
Trekkene dens kan virke lite planlagt. Uforutsigbare.
Men den vil ofte overraske deg.
Man kan nesten si at det er den viktigste brikken på brettet.
Etter dronningen, så klart.
Men denne ridderen svikter deg aldri.
Hani løy for meg.
Han må ha hatt en god grunn. Ingenting er avgjort ennå.
Men det ser veldig stygt ut for ham. Han hadde drapsvåpenet.
- Det fins nok en god forklaring. - Den får vi ikke før han avhøres.
Du må være åpen for at Hani kan være skyldig.
Wade Steuben er morderen. Det sier magefølelsen min meg. Din også.
TC hadde kanskje rett. Men en fyr som Steuben-
- trengte ikke våpen for å drepe Mason.
Kanskje vi overså noe.
- Det har vi henne, jo! - Ikke nå. Jeg drukner i arbeid.
Du er henrivende. Jeg har en gave til deg.
Du kjøpte den i automaten der ute. Bestikkelsene dine har forfalt.
- Kan ikke være noen viktig tjeneste. - Jo, det er det.
Jeg rakk ikke å kjøpe noe bedre.
- Hva trenger du? - Du obduserte dr. Mason.
Hadde han blåmerker eller skader som tydet på en sterk motstander?
Jeg så noen blåmerker, men er ikke helt ferdig.
Jeg kan ikke gi noen sikre svar nå.
Si fra når du har noe. Mulig du får mer harskt potetgull.
Greit. Jo raskere du går, jo raskere kan jeg få satt i gang.
- Ikke rør det! - Nei da.
Jeg trengte ikke å ta det opp. Jeg kjente igjen våpenskjoldet.
Det var fra Lunalilo Hotel.
Datteren min ble fortalt at hun kunne hente sin ektemanns giftering her.
- Er du fru Mason? - Ja. Dette er min mor Ruth.
Thomas Magnum. Jeg etterforsker drapet på dr. Mason.
Jeg kondolerer.
Vi setter pris på det du og de andre betjentene gjorde.
Tok ham som er ansvarlig. Disse dagene har vært helt fryktelige.
Nå kan Brooke fly hjem til Kauai med en følelse av at ting er avsluttet.
Bare hyggelig.
Hva var verst? Sorgen deres, eller at jeg jobbet med et annet spor?
Hotellets nattbestyrer var en gammel klient.
Mason hadde leid en leilighet der. Da slapp han å pendle til Kauai.
En 50-lapp fra TC skaffet oss et nøkkelkort.
Hvem bruker en slik fossil i dag?
Folk som ikke vil ha hacket mobilen.
Det er meg. Vi ses i leiligheten. Send sms når du hører dette.
Låt ikke som kona hans.
Du skal få svi for at du spolerte karrieren min, Mason!
Det var Wade Steuben.
Vi må finne ut hvem hun er og koplingen til Mason.
Hun hadde nøkkel. Skjønner du ingenting?
Hun var Masons elskerinne!
Ikke la deg avlede. Det er Steuben vi må få tatt.
Ikke Masons lille sidesprang.
Nå var vi heldige. Jeg lånte denne fra en kompis med en pantesjappe.
Han har latt meg låne den, så behandle den pent.
Jeg vet hvor du bor, så bare pass deg!
Det bør holde til at purken skal anholde Steuben.
Uansett hva slags alibi han har.
Hani Iona. Jeg ber deg ikke én gang til.
Slutt å ringe hjem til meg. Du skal få pengene.
Du skal få dem. Slutt å trakassere meg!
- Hani skyldte Mason penger. - Hva så?
- Det er motiv! - Du skylder alltid meg penger.
- Det er Steuben som truer. - Enig, men alt her er bevis.
- Jeg må gi det til purken. - Det kan du ikke!
Gjør jeg ikke det, kan jeg miste lisensen min!
Det båndet kan bli spikeren i Hanis kiste!
- De har jo alt annet. - Du gir dem ikke båndet!
Nå må vi huske at vi er venner.
Man skjønner at ting går for langt når jeg må roe ned.
Det holder ikke bare å føle at Hani er uskyldig.
Hvor ofte hadde ikke du noe på følelsen? Vi stolte på deg!
Det at faren din var uskyldig, betyr ikke at...
Han var ikke det!
Faren min var innblandet i et bankran. Og han satt inne.
Jeg løy om at han ble frifunnet.
Jeg løy overfor meg selv og vennene mine.
Jeg bodde hos besteforeldrene mine i seks år før han ble løslatt.
Hvorfor fortalte du oss ikke det?
Du aner ikke hva det gjorde med meg.
Men jeg vet hva det vil gjøre med Makoa.
Nå, Tommy? Hva har du tenkt å gjøre nå?
- Hva er dette? - Fra offerets telefonsvarer.
Truende telefoner fra Wade Steuben... samt noe annet.
Du skjønner hva det er når du hører det.
Du gjorde det, eller hva?
- Du ga politiet det båndet. - Ja.
Bra. Du har håndhevet loven og ivaretatt lisensen din.
Jeg håper at det var verdt det. Du har ødelagt vennskapet vårt.
Jeg ønsket ikke å tro på det TC sa om vennskapet vårt.
Jeg trodde aldri at det båndet kunne ryke.
Det føltes som å få høyrearmen dratt rett av.
Du må skvære opp med TC.
Om ikke for din egen skyld, så for min.
Dette går innpå meg. Husk at jeg er et skilsmissebarn.
Da kan jeg få ha deg tirsdager, torsdager og annenhver helg.
- Ikke morsomt. - Jeg ønsket at Hani var uskyldig.
Men jeg måtte levere inn bevis som tyder på at han er skyldig.
Håper at TC vil innse det.
Det er vi to om.
Jeg har resultatet fra obduksjonen.
Nå er det litt... Men kom igjen. Syng ut.
Du hadde rett om slåssing, men blåmerkene var ubetydelige.
- To kloremerker på halsen... - Kloremerker?
Vinkelen tyder på at vedkommende var rundt 1,68 meter høy.
En kvinne, altså. Ble det funnet noe lysebrunt hår?
Noen hår i Masons bil, men vi har ingen treff foreløpig.
Jeg skylder deg et helt lastebillass med potetgull!
- Hvor skal du? - I fengsel.
Ingen flere løgner. Politiet har nok til å få buret deg inne.
Våpenet, blodet... Så før jeg gjør noe mer for å hjelpe deg, -
- må du fortelle meg sannheten.
Hvor mye skyldte du ham?
Rundt 1200.
Men han skulle stryke gjelden hvis jeg skaffet ham et våpen.
På grunn av truslene han mottok.
Noen dager seinere skulle vi møtes...
Jeg så liket hans.
Og jeg så pistolen min. Jeg fikk panikk.
Jeg visste at purken ville tro jeg var skyldig.
Hvorfor fortalte du ikke purken sannheten om dopen?
Fordi jeg skammet meg. Og jeg var redd.
- Trodde de ville ta fra meg Makoa. - Klart det. Det å dope en 13-åring...
Hva for noe? Det ville jeg aldri gjort.
De var til meg. Jeg sleit etter konas død.
- Jeg tok dem mot depresjon. - Prestasjonsfremmende midler?
Ikke noe annet funket. De muntret meg opp.
- Ga meg krefter til å fortsette. - Så du Mason i lag med en kvinne?
Lysebrunt hår, trolig tidlig i 30-årene.
Hun kjørte ham til bokseklubben. Jeg la merke til bilen.
- Rød pickup. - Hvem er hun? Har du noe navn?
Daisy. Jeg hørte han snakke til henne i mobilen.
Han ønsket å avslutte det de holdt på med.
De hadde et forhold.
Med "rød pickup" og "Daisy" kunne min kontakt i biltilsynet-
-finne en Daisy Chase i Pearl City.
Og det Hani overhørte, låt som om Hani brøt forholdet med henne.
Kanskje ikke nok til å begå drap, men jeg ville grave litt.
Fullbacken løper til sidelinja, angriperne bytter posisjon -
- og skaper fri bane for runningbacken med fullbacken som blokk.
Så det er taktikken som heter " Packer's Sweep".
Taktisk strategi. Jeg skjønner at dette fenger.
Jeg skal vise deg Bootleg...
Vi har besøk ved porten. Og de er lite fornøyde.
- Kan jeg hjelpe deg? - Ailana Read fra barnevernet.
Vi tror at Makoa oppholder seg her.
Og hvorfor det?
Makoa ringte til Oahu fengsel fra denne adressen.
Det var jeg som ringte fengselet. Jeg vil utvide datingkretsen min.
Vi har et opptak av samtalen.
Det var verdt et forsøk.
Jeg kan forsikre deg om at Makoa har det veldig bra her.
Jeg er nødt til å komme inn og snakke med ham-
-og høre at han blir ivaretatt.
Nå trenger han å føle seg trygg, så jeg må nok si nei til det.
Da skaffer jeg en kjennelse.
Gjør det. Og i mellomtiden ber jeg deg fordufte.
Bra gjort.
Makoa, hva tenkte du på da du ringte fengselet?
Mak?
Jeg henter bilen.
En pickup på tomgang... En dør på gløtt...
Aldri et godt tegn.
Vær så snill! Jeg vet ingenting! Du begår et mistak.
Kjæresten din begikk et mistak. Hvor er pengene?
Jeg ønsker ikke å bruke denne, så hold deg i ro!
Tilbake for andre runde?
Nå er det bare å overgi seg!
Nei!
- Du brakk beinet mitt! - Trolig et par ribbein også.
Jeg ringer etter ambulanse. Ikke hink av gårde.
Dette er nødtelefonen. Hold linja. En bil er underveis.
Daisy?
Han kan ikke gjøre deg noe mer. Jeg vil bare snakke.
Rolig! Det er han som er skurken. Jeg er den snille.
Politiet er på vei, men du må fortelle dem sannheten.
Sannheten?
Du kan ikke la en uskyldig bli dømt for Masons død.
Du tror vel ikke...? Hvorfor skulle jeg drepe Ellis?
Hans død spolerer alt for meg.
Vi var makkere. Jeg jobber for BioMerk Pharmaceuticals.
- Du forsynte Mason med steroider. - Vi langet ikke i stor skala.
Ellis solgte prøvene jeg ga ham. Vi delte profitten likt.
Men Mason ville slutte. Han sa det i mobilen.
Han hadde alltid skyldfølelse.
Han gjorde det bare for å spe på inntekten.
Hans kone Brooke kom fra en rik familie.
Han prøvde bare å gi henne den livsstilen hun var vant til.
Men Steuben sa at Mason var kjæresten din.
Det var han ikke. Jeg skjønner ikke hvorfor alle tror at vi lå sammen.
Mulig alle trodde det, men bare én ville myrdet pga. det.
Er det det som kalles "unødvendig rått spill"?
- Hvordan fant du meg? - Jeg vet jo at du elsker fotball.
Nesten like mye som du elsker faren din.
Du hadde ikke trengt å stikke av.
Jeg hørte hva hun fra barnevernet sa om å komme med en kjennelse.
Du kunne ikke hindret dem i å ta meg.
Du undervurderer meg. Og den hvite ridderen.
Magnum gir seg ikke før han har sannheten. Det kan ikke du heller.
Hvis pappa ikke kommer tilbake, er jeg helt alene.
Pappa stoler på at du er sterk nå. At du tror på ham.
Det er det som vil få ham til å holde ut til alt dette er over.
Og du vil ikke være alene.
Du har trener TC, Magnum, deres kamerat Rick, Kumu...
Til og med meg.
Uansett hva som skjer, så er du ikke alene.
Hva vil du?
Jeg forstår at du ikke vil snakke med meg.
Derfor skal jeg snakke, og du kan bare lytte.
Unnskyld. Du hadde rett. Du stolte på meg -
- da jeg fulgte instinktet mitt talløse ganger.
Men uansett hva vi gjorde, så gjorde vi det sammen.
- Har du et poeng med alt dette? - Ja.
Jeg tror jeg vet hvem morderen er, men kommer ikke videre uten deg.
Og helikopteret ditt.
Ms Mason, dette er Thomas Magnum.
Vi møttes utenfor rettslegens kontor.
- Jeg husker det, betjent Magnum. - Jeg er privatetterforsker.
Jeg har oppdaget ting om din mann som du kanskje ikke kjenner til.
Hva slags ting da?
Jeg bør nok vise deg det. Hvor raskt kan du komme til Oahu?
Hva er dette?
Brooke Masons skittentøy. Få det sjekket for kruttslam.
Jeg vet hvorfor du gjør dette. Guttungen hos deg er Hani Ionas.
Fengsles faren, må han i fosterhjem.
Påtalemyndigheten er overbevist om at vi har morderen.
Vi fant også en kvittering, som beviser -
- at Masons kone ikke fløy til Oahu etter at du varslet henne om mannen.
Hun var her allerede. To timer før drapet ble begått.
Bør holde til avhør frem til dere finner kruttslam.
Hun lander på flyplassen om ti minutter.
Ms Mason forklarte rotet med tidslinjen som forvirring.
Forståelig for juryen, med tanke på påkjenningen.
Så alt avhang av hva de fant på de klærne hun hadde på seg i P-huset, -
- da hun konfronterte mannen med en affære han ikke hadde.
Jeg skjønte at bare kruttslam ikke ville renvaske Hani.
- Vi må få henne til å tilstå. - Hvordan får vi til det?
Si til Katsumoto at du vil ha en privat samtale.
- Om hva da? - Samma det. Bare hold ham opptatt.
- Kan jeg få et ord med deg? - Nå?
Ja.
Unnskyld meg et øyeblikk.
- Hva er det? - Noe som kan være til nytte.
Da jeg var ni år gammel, greide faren min å bli arrestert.
- Magnum. - Ms Mason.
Jeg løy ikke da jeg sa jeg hadde opplysninger.
Det interesserer meg ikke.
Du tok feil. Han bedro deg ikke.
Han og Daisy var bare kompanjonger.
Han solgte steroider for din skyld.
- For å gi deg en luksuriøs livsstil. - Jeg tror deg ikke.
Du begikk et forståelig, men skrekkelig mistak.
Du trodde at den du elsket bedro deg. Jeg vet hvor fælt det føles.
Men Ellis var trofast mot deg.
Han elsket deg svært høyt.
Og etter alle de årene løy jeg for meg selv og vennene mine.
Men hva har alt dette med saken å gjøre?
- Ser du ikke poesien i alt dette? - Poesi? Hvor er Magnum?
Det var et uhell.
Jeg ville bare snakke med ham.
Jeg tok frem pistolen, men jeg mente ikke å skyte ham.
Jeg mente ikke å gjøre det.
Katsumoto hørte hennes fulle tilståelse.
Jeg tvilte på at jeg ville greid å få henne til å gjenta den.
Hani ble siktet pga. pistolen, men ble løslatt mot kausjon.
Og den betalte TC. Atter en gang.
Så...
- Jeg vet at vi aldri faktisk... - Jeg vet det.
Du ba om unnskyldning, men jeg sa aldri offisielt at jeg godtok den.
Det stemmer.
Er alt greit mellom oss?
Det er det alltid.
Mak-man!
Nivå 22, akkurat slik vi har trent på.
Kom igjen!
Skal vi gjøre dette spillet litt mer interessant?
- Skal du spille på barnefotball? - Jeg spiller på alt.
- Jeg blir med. - Greit.
Jeg også.
Jeg har ingenting imot et vennskapelig veddemål.
Men det endrer ikke det faktum -
- at amerikansk fotball er en kjedelig avlegger av rugby.
Men det har sin sjarm.
Oversatt av Lars-Kristian Holmsen www.sdimedia.com